Document ID: 32004R1744

UREDBA KOMISIJE (ES) št. 1744/2004
z dne 7. oktobra 2004
o spremembi Uredbe (ES) št. 1490/2002 glede zamenjave države članice poročevalke
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti drugega pododstavka člena 8(2) Direktive,
ob upoštevanju naslednjega:
(1)
V skladu z Direktivo 91/414/EGS mora Komisija izvesti program dela za postopno preverjanje aktivnih snovi na trgu dve leti po uradnem obvestilu o objavi navedene direktive.
(2)
Tretja faza delovnega programa je določena v uredbah Komisije (ES) št. 451/2000 (2) in (ES) št. 1490/2002 (3).
(3)
Člen 10(3) Uredbe (ES) št. 1490/2002 se nanaša na možnost prerazporeditve snovi drugi državi članici, če država članica poročevalka Efsi ne more v roku predložiti osnutka poročila o oceni.
(4)
Francija je Komisijo obvestila, da ne bo mogla predložiti osnutka poročila o oceni o snovi teflubenzuron v roku iz člena 10(1) navedene uredbe. Združeno kraljestvo je izrazilo pripravljenost, da bi postalo država članica poročevalka za to aktivno snov. Nova država članica poročevalka mora imeti dovolj časa za pripravo osnutka poročila o oceni in zato je treba snov prestaviti iz dela A v del B Priloge I.
(5)
Uredbo (ES) št. 1490/2002 je zato treba ustrezno spremeniti.
(6)
Ukrepi, določeni v tej uredbi, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 1490/2002 se spremeni:
1.
V delu A se vnos za teflubenzuron črta.
2.
V delu B se po abecednem vrstnem redu vstavi naslednji vnos:
„Teflubenzuron - Združeno kraljestvo - BAS-BE“.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. oktobra 2004

Labels: 0
6